Eis van onderhoud of beskermingsbevel sonder prokureur? - Jy en die RegJy en die Reg
Tuis › Artikels › Eis van onderhoud of beskermingsbevel sonder prokureur?
Eis van onderhoud of beskermingsbevel sonder prokureur?
Die Onderhoudshof is spesifiek geskep vir die publiek om dit self te kan nader sonder regsverteenwoordiging.
Die nodige vorms om onderhoud in die Onderhoudshof te eis, kan ook aanlyn gekry word by www.justice.org.za of bloot hierdie skakel te volg vir 'n Aansoek om Onderhoudsbevel: https://www.justice.gov.za/forms/maintenance/MNT_Form%20A.pdf
Die Hof vir Gesinsgeweld is ook vir die publiek geskep. Die publiek kan hierdie hof self nader sonder enige regsverteenwoordiging. Die nodige vorms wat gebruik word in die Hof vir Gesinsgeweld en wat ingevul moet word indien jy 'n Beskermingsbevel benodig, is ook aanlyn beskikbaar onder die Wet op Huishoudelike Geweld (Domestic Violence Act), meer spesifiek Vorm 2. Volg gerus hierdie skakel vir 'n Aansoek om Beskermingsbevel: https://www.justice.gov.za/forms/dva/J480_dva-form02-afr.pdf
Bogenoemde vorms is relatief eenvoudig om in te vul. Nadat die vorms ingevul is, kan jy dit na die gepaste hof neem en die beampte daar sal jou bystaan met die proses.
Tradisioneel vorm die Onderhoudshof en die Hof vir Gesinsgeweld deel van die Landdroshof. Die eenvoudigste sal wees om die Klerk van die Landdroshof te nader en te vra om verwys te word na die regte afdeling/persoon.